ASN พุ่ง 10% สวนตลาดฯติดลบ-คาดเก็งกำไรเทคนิคขาขึ้น
ASN พุ่ง 10% สวนตลาดฯติดลบ-คาดเก็งกำไรเทคนิคขาขึ้น 
13 มิ.ย. 2559

ผู้สื่อข่าวรายงานว่า บริษัท เอเอสเอ็น โบรกเกอร์ จำกัด (มหาชน) ASN  ณ เวลา 11.34 น. อยู่ที่ระดับ 8.20 บาท บวก 0.75 บาท หรือ 10.07%  สวนภาวะตลาดหุ้นไทยติดลบ โดย ณ เวลา 11.36 น. ดัชนีอยู่ที่ระดับ 1,420.55 จุด ลบ  8.66 จุด หรือ 0.61% ด้วยมูลค่าซื้อขาย 21,883.53 ล้านบาท

ก่อนหน้านี้ นายธวัชชัย ชีวานนท์ กรรมการผู้จัดการ ระบุว่า บริษัทคาดผลประกอบการ Q2/59 ใกล้เคียง Q1 จากนายหน้าขายประกันรถยนต์ถึง 75%  สำหรับเบี้ยรับรวมปีนี้บริษัทตั้งเป้าจะเติบโตไม่ต่ำกว่า 20% จากปีก่อนมีเบี้ยรับรวมอยู่ที่ราว 900 ล้านบาท ซึ่งคาดว่ารายได้ และกำไรก็จะมีการเติบโตในทิศทางเดียวกัน จากปีก่อนที่บริษัทฯมีรายได้ 161 ล้านบาท และกำไรสุทธิ 25 ล้านบาท โดยในปีนี้บริษัทฯจะมีการเพิ่มพนักงานขายประกันทางโทรศัพท์ (Tele sale) จำนวน 100 คน เพื่อเพิ่มพนักงานในส่วนนี้เป็น 300 คน จากปีก่อนที่ 200 คน
นอกจากนี้ บริษัทอยู่ระหว่างพัฒนาระบบนายหน้าซื้อขายประกันผ่านช่องทางออนไลน์ (อีคอมเมิร์ช) ภายใต้แบรนด์ใหม่ คาดว่าจะเปิดให้บริการได้ในช่วงปลายไตรมาส 2/59 หรือต้นไตรมาส 3/59 ซึ่งจะมีบริการเต็มรูปแบบในกลุ่มสินค้าประกันทุกประเภทของหลากหลายบริษัทมานำเสนอขายอย่างครบถ้วนในไตรมาส 4/59